CHOW ปรับโครงสร้างธุรกิจเหล็กทำไตรมาส 3 พลิกขาดทุน ลุ้น Q4 ฟื้นหลังเดินเครื่องใหม่เต็มสูบ
บริษัท เชาว์ สตีล อินดัสทรี้ จำกัด (มหาชน) หรือ CHOW รา …
CHOW ปรับโครงสร้างธุรกิจเหล็กทำไตรมาส 3 พลิกขาดทุน ลุ้น Q4 ฟื้นหลังเดินเครื่องใหม่เต็มสูบ!
14 พ.ย. 2562

บริษัท เชาว์ สตีล อินดัสทรี้ จำกัด (มหาชน) หรือ CHOW รายงานผลการดำเนินงานประจำไตรมาส 3/62 และงวด 9 เดือนแรกปี 2562 ดังนี้

โดยผลการดำเนินงานพลิกขาดทุนเนื่องจาก บริษัทมีรายได้จากการขายและบริการ ธุรกิจเหล็กปรับตัวลดลง 1,883 ล้านบาท หรือคิดเป็น 77.17% ขณะที่รายได้จากการขายและบริการ ธุรกิจพลังงานทดแทนลดลง 19.79%
 
อย่างไรก็ตาม รายได้จากการจำหน่ายเหล็กที่ลดลงนั้น เนื่องจากบริษัทหยุดกระบวนการผลิตสำหรับโรงงานเฟส 1 และ 2 ในระหว่างงวดปัจจุบันเพื่อเตรียมพื้นที่และรองรับการเป็นผู้รับจ้างผลิต (OEM) โดยบริษัทมีรายได้จากการให้บริการ OEM ในงวดปัจจุบันรวม 81 ล้านบาท ซึ่งเป็นการให้บริการรับจ้างผลิตในระหว่างงวด ในไตรมาสที่ 3 บริษัทไม่ได้รับคำสั่งการผลิตเนื่องจากบริษัทอยู่ระหว่างการปรับปรุงและพัฒนาเครื่องจักรในโรงงาน เฟสที่ 2 เพื่อเร่งให้แล้วเสร็จและพร้อมทำการทดสอบประสิทธิภาพในการผลิตภายในไตรมาสที่ 4  ปีปัจจุบัน